作者:劉禹錫
標題:和牛相公南溪醉歌見寄
內容:脫屣將相守沖謙，唯於山水獨不廉。枕伊背洛得勝地，清池曲榭人所致，野趣幽芳天與添。有時轉入潭島間，怪石釣出太湖底，珠樹移自天臺尖。崇蘭迎風綠泛豔，渚蒲抽芽劍脊動，岸荻迸筍錐頭銛。攜觴命侶極永日。此會雖數心無厭。人皆置莊身不到，富貴難與逍遙兼。唯公出處得自在，決就放曠辭炎炎。座賓盡歡恣談謔，